གཞུང་འདི་ཉིད་ལས་གངས་ཏི་སེ་དང་ཉེ་བའི་སར་པག་ཤུ་དང་སི་དྷི་སོགས་ཆུ་བོ་བཞི་ཡོད་པ་དང་།དེའི་ནུབ་བྱང་ཕྱོགས་སུ་གཤེན་ཡུལ་འོལ་མོ་ལུང་རིང་ཡོད།ནུབ་ཕྱོགས་དམུའི་ཡུལ།ཤར་ཕྱོགས་རྒྱ་ཡི་ཡུལ།ལྷོ་ཕྱོགས་མོན་གྱི་ཡུལ།ཤར་ལྷོ་འཇང་གི་ཡུལ།བྱང་ཕྱོགས་ལི་བལ་ཕྲོམ།བྱང་ཤར་ཧོར་གྱི་ཡུལ།གངས་ཅན་བོད་ཡུལ་སོགས་འོལ་མོ་ལུང་རིང་ཉིད་ཡུལ་གང་དུ་ཡོད་པ་དང་།རྒྱ་དང་ལི་བལ།ཕྲོམ་དང་ཧོར་འཇང་སོགས་ཀྱི་ས་ཕྱོགས་རྣམས་བསྟན་ཡོད།འོན་ཀྱང་མདོ་གཟེར་མིག་ལས་དེ་དག་བསྟན་མེད་པས་ཁྱད་པར་ཆེའོ།།